Okresná prokuratúra Trnava 
Vajanského 22, 918 67 Trnava 1

Sp. zn. : 3 Pv 184/12/2207	Trnava, 17.8.2015
EEČ : 2-21-141-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 1.3.2013, spisová značka 3 Pv 184/12/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 19. 02. 2012 asi o 11.26 h v Trnave viedol osobné motorové vozidlo zn. Škoda Octavia ev. č. XXXXX po Ulici Pri Kalvárii a pri vchádzaní do križovatky s Ulicou Cukrovou označenou ako hlavná cesta  nerešpektoval dopravné značenie daj prednosť v jazde v dôsledku čoho narazil do osobného motorového vozidla zn. Chevrolet Aveo ev. č. XXXXX, ktoré viedla po hlavnej ceste XXXXX, následne vozidlo Chevrolet Aveo odhodilo do ľavého jazdného pruhu kde ľavou časťou narazilo do vozidla Opel Corsa , ev. č. XXXXX, ktoré viedol XXXXX a pri dopravnej nehode  XXXXX utrpel tržno-zmliaždenú ranu v oblasti  čela vľavo, podvrtnutie krčnej chrbtice, pomliaždenie ľavého ramena a pomliaždenie ľavej ruky s odôvodnenou dobou liečenia a práceneschopnosťou do 16. 03. 2012, spolujazdkyňa XXXXX utrpela pomliaždenie hrudnej kosti a ľavej polovice hrudníka, pomliaždenie pravého lakťového kĺbu a pomliaždenie ľavého predkolenia s odôvodnenou dobou liečenia a práceneschopnosťou do 20. 03. 2012 a XXXXX utrpela pomliaždenie pravej polovice hrudníka a pomliaždenie oboch rúk s odôvodnenou dobou liečenia 4 týždne,

Uznesením prokurátora Okresnej prokuratúry XXXXX zo dňa 1.3.2013, spisová značka 3 Pv 184/12/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením prokurátora Okresnej prokuratúry v Trnave sp. zn. 3 Pv 184/12/2207 zo dňa 01.03.2013 bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX pre prečin ublíženia na zdraví podľa § 158 Trestného zákona a súčasne mu bola uložená skúšobná doba v trvaní 24 mesiacov, ktorá začala plynúť právoplatnosťou tohto rozhodnutia, t. j. dňom 05.04.2013.

Po uplynutí skúšobnej doby boli vyžiadané správy o povesti na obvineného z miesta trvalého bydliska, od príslušného Okresného riaditeľstva PZ v Trnave, Obvodného úradu v Trnave, odboru všeobecnej vnútornej správy a zároveň bol aktualizovaný odpis z registra trestov obvineného a výpis z evidenčnej karty vodiča. Z uvedených materiálov som zistila, že obvinený XXXXX XXXXX viedol s skúšobnej dobe podmienečne zastaveného trestného stíhania riadny život, iného trestného činu ani závažnejšieho priestupku sa nedopustil.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.

Právoplatnosťou tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Sedlárová
prokurátorka